CELEX: 62007CA0556
Language: et
Date: 2009-03-05 00:00:00
Title: Kohtuasi C-556/07: Euroopa Kohtu (kolmas koda) 5. märtsi 2009 . aasta otsus – Euroopa Ühenduste Komisjon versus Prantsuse Vabariik (Liikmesriigi kohustuste rikkumine — Ühine kalanduspoliitika — Määrus (EÜ) nr 894/97 — Triivvõrk — Mõiste — Thonaille-võrkud — Teatud liikide püügikeeld — Määrused (EMÜ) nr 2847/93 ja (EÜ) nr 2371/2002 — Sellise tõhusa kontrollisüsteemi puudumine, millega tagada sellest keelust kinnipidamine)

1.5.2009   
            
            
               ET
            
            
               Euroopa Liidu Teataja
            
            
               C 102/8
            
         Euroopa Kohtu (kolmas koda) 5. märtsi 2009. aasta otsus – Euroopa Ühenduste Komisjon versus Prantsuse Vabariik
   (Kohtuasi C-556/07) (1)
   
   (Liikmesriigi kohustuste rikkumine - Ühine kalanduspoliitika - Määrus (EÜ) nr 894/97 - Triivvõrk - Mõiste - Thonaille-võrkud - Teatud liikide püügikeeld - Määrused (EMÜ) nr 2847/93 ja (EÜ) nr 2371/2002 - Sellise tõhusa kontrollisüsteemi puudumine, millega tagada sellest keelust kinnipidamine)
   2009/C 102/11
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: M. Nolin, M. van Heezik ja T. van Rijn)
   
      Kostja: Prantsuse Vabariik (esindajad: G. de Bergues ja A.-L. During)
   
      Kohtuasja ese
   
   Liikmesriigi kohustuse rikkumine – Ühine kalanduspoliitika – Nõukogu 12. oktoobri 1993. aasta määrus (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem (EÜT L 261, lk 1; ELT eriväljaanne 04/02, lk 70) ja nõukogu 20. detsembri 2002. aasta määrus (EÜ) nr o 2371/2002 ühisele kalanduspoliitikale vastava kalavarude kaitse ja säästva kasutamise kohta – Siseriiklike ametivõimude poolt thonaille-võrkude lubamine hoolimata triivvõrkude, mille pikkus on 2,5km või rohkem, keelust ühenduses – Sellise tõhusa kontrollisüsteemi puudumine, millega tagada sellest keelust kinnipidamine
   
      Resolutiivosa
   
   
               1.
            
            
               Kuna Prantsuse Vabariik piisaval määral ei kontrollinud, inspekteerinud ega teostanud järelevalvet kalapüügitegevuse üle, seoses teatud liikide püüdmiseks mõeldud triivvõrkude keelustamisega, ning ei kindlustanud triivvõrkude kasutamist puudutavate ühenduse õigusnormide rikkumise eest vastutavate isikute suhtes asjakohaste meetmete võtmist, on Prantsuse Vabariik rikkunud nõukogu 12. oktoobri 1993. aasta määruse (EMÜ) nr 2847/1993, millega luuakse ühise kalanduspoliitika suhtes rakendatav kontrollisüsteem, mida on muudetud nõukogu 17. detsembri 1998. aasta määrusega (EÜ) nr 2845/98, artiklist 2 ja artikli 31 lõigetest 1 ja 2 ning nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta artikli 23 lõigetest 1 ja 2, artiklist 24 ning artikli 25 lõigetest 1 ja 2 tulenevaid kohustusi.
            
         
               2.
            
            
               Kohtukulud mõista välja Prantsuse Vabariigilt
            
         
      (1)  ELT C 37, 9.2.2008.